  Майя Бывальцева 4-тӥ шуркынмонэ Удмуртилэн кунлыкезлы 100 ар тырмонэз пусъён азьын Ижкарын элькунлэсь Данъян пулзэ выльдӥзы. Выль нимъёсты отчы пыртон сярысь журналистъёслы улосвыл тӧролэн но кивалтэтлэн администрацизылэн кивалтӥсез Сергей Смирнов вераз. Котькуд ар Данъян пул вылэ Удмуртилэсь мерлык но экономика удысъёссэ азинтон понна трос тыршем 50 кунмуртъёслэн нимъёссы, озьы ик 13 ужась коллективъёслэн нимъёссы пыртӥсько. Азьвыл аръёсын ӵошатыса, 2020-тӥ арын, улосвыл тӧролэн Александр Бречаловлэн ӵектэмезъя, ӧри эм ужасьёслы нимысьтыз саклык висъян сярысь пумкылъян кутӥз. Озьы, Дан пул вылэ паласькись висёнъёсъя элькун эмъяськонниысь коллективез пыртозы Сергей Смирнов, Удмуртиысь тӧролэн но кивалтэтлэн администрацизылэн кивалтӥсезСолэн верамезъя, паласькись висёнъёсъя элькун эмъяськонни коронавирусэн нырысетӥ черламъёсты кутӥз. Со мукет эмъюртъёсты выль висёнэн нюръяськон понна тупатыны дыр сётӥз. Озьы ик элькун эмъюртысь ӧнерчиос мукет эмъяськонниосын ужасьёсты дышетӥзы. Оглом, эм удысын ужась вить коллективъёсты Данъян пу вылэ пыртӥзы. Азьвыл аръёсы Данъян пул вылэ пыртэм нимаз адямиосты но коллективъёсты одно ик кун приёме ӧтё вал. Туэ сое ортчытон пумысен юанъёс вань. Ми тыршомы сӥё-дано пумиськон ортчытыны. Но вань сюбегатонъёсты лыдэ басьтыса – маска нуллон режим, мерлыко вис возён, ӧжыт адямиос. Но ужанрадлыкын со али вань Сергей Смирнов, Удмуртиысь тӧролэн но кивалтэтлэн администрацизылэн кивалтӥсезТодэ вайытом, «Лудорвай» музей-заповедникын «Традиционная удмуртская свадьба» книгаен (12+) тодматӥзы, сое элькунлэн кунлыкезлы 100 ар тырмонэз пусъён улсын поттӥзы.  Тегъёс: Мерлык Ижкар Удмуртия дышетӥсьёс эмъяськонниос эмчиос Удмуртилэнкунлыкезлы100ар СергейСмирнов 100ар  